
A V I Z

asupra proiectului de Lege privind aprobarea Ordonanţei de urgenţă a Guvernului nr.73/2010 pentru modificarea Legii învăţământului nr.84/1995

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru egalitatea de şanse pentru  femei şi bărbaţi a fost sesizată, spre dezbatere şi avizare în procedură de urgenţă, asupra proiectului de Lege privind aprobarea Ordonanţei de urgenţă a Guvernului nr.73/2010 pentru modificarea Legii învăţământului nr.84/1995 (PL.x588/2010), Camera Deputaţilor fiind prima Cameră sesizată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege menţionat  mai sus, în şedinţa din  17 noiembrie 2010.

Membrii Comisiei  au examinat proiectul de Lege, expunerea de motive,  textul Ordonanţei de urgenţă, precum şi avizul favorabil al Consiliului Legislativ nr.853/30.06.2010.

În urma dezbaterilor, membrii Comisiei  pentru egalitatea de şanse pentru femei şi bărbaţi au hotărât, cu unanimitate de voturi, avizarea favorabilă a proiectului de Lege.
PREŞEDINTĂ

